348 Sol

Secundum Philosophum, et alios, sol dicitur oculus mundi, quia omnia que in mundo sunt potencia sol soli. Vnde dixit Nathan propheta ad Dauid, 2 Reg. 12[:12]: *Tu fecisti abscondite* et *ego* palam *faciam in conspectu solis*. Huius per solem potest intelligi [Prou. 15:3] Deus cuius *oculi contemplantur bonos et malos.* Et *solem suum facit oriri super*, etc., Matt. 5[:45]. Iste sol descendit decem lineis *in horologio Achaz* in signum regis sanitatis, 4 Reg. 20[:11]. Hoc contingit quando eternus factus est temporalis. Nam eternitas supprema mensura est, tempus infima que licet creatura procedit a Deo sicut linea a centro, secundum Dionysum.

¶ Descendit ergo sol decem lineis quando omissis et pretergressis nouem ordinibus angelorum ad decem lineam, id est, ad genus humanum se adiunxit, secundum illud Mal. 4[:2]: *Orietur vobis timentibus* Dominum *sol justitiæ*. Secundum Albumasar, sol post ortum quamdiu ascendit sit motus in augmentatione et fortitudine. Cum declinat debilitatis motus eorum. Sic est quando Deus ascendit aut descendit in corde hominis. Et sicut infirmus male languens de nocte, alematur oriente sole, sic genus humanum sensit se alienatum oriente Christo. Vnde dicunt medici quod morbi cronici, id est, longe durabiles, incipuunt in recessu solis ab hemispherio nostro, et curantur in reditu ad illud. In peccato primorum parentum recessit sol Deus ab eis, sed in ortu suo rediit. In cuius signum quando reuersus est sol in horologio Achaz curatus est rex Ezechias, [4 Reg. 20:11]. Vegetius libro primo *De re militari* capitulo 2, dicit quod ille naciones que sunt vicini soli magis abundant intellectum, sed proni sunt ad bella, propter hoc minus habent de sanguine. Illud idem dicit Philosophus, 7 *Politicorum* c. 7, sic spiritualiter qui magis accedunt ad solem Christum plus habent de intellectu tam per adquisicionem quam adsi perdem intelligentes que iuxta et que supra se et magis pacifici.

Item, sol habet tria: substantiam, virtutem, operationem.

¶ Circa substantiam, nota quod habet quatuor, scilicet, in materia puritatem, in forma speciositatem, in quantitate magnitudinem, in durationcem perpetuitatem. Propter ista vir iustus potest comparari soli.

Primo, quia habet in vita puritatem. Nam sicut sol non recipit peregrinas impressiones, nec radii eius maculantur ab hiis que contingunt, sic vir iustus non /f. 107vb/ recipit impressionem nec maculam culpe. Quesunt ventus superbie, nebula inuidie, fulgur iracundie, estus auaricie, gelicidium accidie, pestem luxurie, intemperiam gule, Can. 6[:9]: *Quæ est ista quæ progreditur*, etc. et sequitur, *electa ut sol*, quod electum est purum est.

Secundo, habet in doctrina speciositatem qui in se numquam eclipsatur quamuis sic appareat quod ad nos, Sap. 7[:29]: *Est enim speciosior sole*, *et luci comparata, invenitur prior*.

Tercio, habet in statu humilitatem, sicut sol qui quamuis magnus sit in se, scilicet, actiones maior terra secundum pluros modicus tamen videtur quo ad nos. Et hoc propter elongacionem eius a terra, sic vir iustus quanto a terra remocior et Deo propinquior tanto in se humilior, Psal. [135:7-8]: *Qui fecit luminaria magna, solem* et *potestatem diei*,

Quatuor, habet in perseuerancia incorruptibilitatem. Nam sol non habet contrarias qualitates, sicut corpora inferiora habent utpote calidum, sictum, humidum, frigidum, sic iustus non afficitur per consensum calido est natitis ambicionis, nec frigido torpentis omissionis, nec humido fluentis voluptatis, nec sicto eleuantis vanitatis. Iccirco perseuerat eius sanctitas incorrupta, Eccli 27[:12]: *Homo sanctus in sapientia manet sicut sol* lucis vniformitatem sed *stultus* ut *luna mutatur* cum sit pene totaliter caro. Nam modo rotundus per cupiditatem eminentem, et in fine quasi nullus per eternam dampnacionem.

¶ Item, quo ad secundam proprietatem, sol habet virtutem triplicem, quia illuminatiuam, Eccli. 17[:30]: *Quid lucidius sole? et hic deficiet*. Non quantum ad substanciam et lucem, sed quantum ad modernum cursum, officum, et comodum, Apo. 21[:23]: *Civitas non eget sole*.

¶ Item, habet virtutem calefactiuam, Eccli. 43[:3]: *In meridiano exurit terram, et in conspectu ardoris ejus quis [poterit] sustinere*?

¶ Item, habet virtutem motiuam, qua mouetur a Deo, Ezech. 9[:9]: *Magna est terra*, etc. Sic vir sanctus habet lucem sanitatis uel honestatis, calorem caritatis, motum obediencie.

¶ Item, sol habet operationem multiplicem, nam vbi virtute illuminatiua quatuor operatur quia res modicas manifestat, tenebrias fugat et nubilas, oculos delectat, malefactores refrenat. Sic verus sol iusticie ortus in anima viri iusti manifestat tenebras fugat et nubulas, oculos delectant, malefactores refrenat sic verus sol iusticie ortus in anima viri iusti, manifestat modicos defectus, sicut et in radiis videntur atomi, Eccli. 42[:16]: *Sol illuminans per omnia respexit*. Bene dicit omnia quia vnico malo tractu perdit. Homo ludum amissione vnius pedis perdit, homo equum, sic vnico mortali perdit homo regnum. Mutacione vnius differre specifice, mutatur tota differencia, Psal. [118:101]: *Ab omni via mala prohibui pedes meos*. Ideo bene dicit omnia quia non tantum mortalia sed et venialia. Ideo Ezechias illuminatus dixit, *Recogitabo tibi omnes annos meos*, Ysai. 38[:15].

¶ Item, nebulas fugat per peccati detestacionem. Naui nebula dicitur culpa eo quod sit fetida per caritatis absenciam, humida per labendi facilitatem, obscura per eligendi errorem, dissolubilis per dampnationis separacionem, Sap. 2[:3]: *Transibit vita nostra tamquam vestigium nubis, et* tanquam *nebula dissolvetur quæ* effugata *est a radiis solis*. Sed ista nebula plus conturbat oculos, id est, viros ecclesiasticos quam cetera membra ecclesie, Habac. 1[:13]: *Mundi sunt oculi tui, ne videas malum*.

¶ Item, oculos descant per celestium degustacionem, Eccle. 11[:7]: *Dulce lumen, et delectabile [est] oculis videre solem*. Delectacio resultat ex applicacione, resultat conueniencia cum conueniente, sed nihil tantum conuenit anime rationali sicut Deus ad cuius ymaginem creata est et de vno per eius gratiam reperata.

¶ Iccirco coniungi cum Deo maxima est delectacio, Psal. [33:9]: *Gustate, et videte quoniam suavis est Dominus*. Sed quidam sicut /f. 108ra/ iumenta vinum portant, sed non gustant. In seruicio Domino laborauit sed peccatis impedientibus non saporant quia elongant se a Deo quatuor pedibus: cogitacione, locucione, operacione, omissione.

¶ Item, quatuor malefactores referant per ostium cohercione.[[1]](#endnote-1) Ante apparente sole, adulteri, scilicet, fures, redemit ad sua. Et hostis non audet impugnare castrum vbi Dominus putatur messe, Psal. [103:22]: *Ortus est sol* justitie in corde fidelis, *et congregati sunt* demones, qui non audent inuadere illos in quibus vident signum thau. Sed homo [2] Esd. [4:15]: *Ad opus suum*, etc.

Item, virtute calestiua quarto operatur que colores alterat, fructus procreat, congelata dissoluit, habundare facit. Sic verus sol, Christus, ortus in anima colores alterat per honestam conuersacionem. Nam color seculi virescit in faleris equorum, in turbis famulorum, imitacione vestium, pluralitate diuiciarum, suauitate deliciarum, iactancia membrorum, compione capillorum, sed Can. 1[:4]: *Nigra sum, sed formosa*. Nigra sum externis propter paupertatem in mendicando, propter laborem instudendo, propter discursum in predicando, propter afflictionem in ieiuuando, propter humilitatem in mendicando, sed formosa sum propter candorem castitatis, propter ruborem honestatis, propter claritatem cognicionis. Nigra sum, inquit, sicut tabernacula cedar que erant exposita soli et plumis, sed formosa sicut pellis salo quorum quedam rubricate, quedam iacinctiue. Nolite ergo considerare me quasi vilipendendo quod fusca sum quia decolauit me sol exterius per penitentim, superius per gloriam. Quanto enim, plus est de forma, id est, de eo quod est purus actus siue materia, id est, de corporali substantia, tanto res est formosior.

¶ Item, fructus procreat per bonam operationem. Vnde sol dicitur pater planetarum, Deut. 33[:14]: *De pomis fructuum solis ac lunæ*. *Glossa*, que nutrit calor solis et humor lune, quia sicut ignis semper est in motu ita caliditas semper in opere. Vnde Gregorius in *Homilia* de penitentibus, si amor est ociosus, non est. Si magnus est magna operatur, saltem quo ad effectum, Col. 1[:10-11]: *Ambuletis Deo digne*, quo ad bonam conuersacionem Deo, *per omnia placentes*, quo ad rectam intentionem, *in omni opere bono fructificantes*, quo ad meratoriam operationem, *et crescentes in scientia Dei*, quo ad salutarem cognicionem, *in omni virtute confortati*, quo ad finalem perseueranciam.

¶ Item, congelata dissoluit et remittit per peccatorum remissionem, sicut aqua glaciata calore dissoluitur, Exod. 16[:21]: *Cumque sol* illuxisset *liquefiebat* manna. Luc. 7[:47]: *Remittuntur ei peccata multa.* Quoniam cristallus quod nullo calore soluitur.

Item, humidam confiunt per carnis maceracionem, Jac. 1[:11]: *Exortus est sol cum ardore, et arefecit fœnum, et* omnis *flos ejus decidit*. Ysai. 40[:6]: *Omnis caro fœnum*, etc. Sicut planta desiccata non fructificat, sic nec caro cuius germen est mala, delectacio fructus mala operacio, Gal. 5[:19]: *Manifesta sunt opera carnis*.

¶ Item, virtute motiua quatuor operatur. Nam terram lustrat, tempora determinat, vmbras variat, gloriam Dei manifestat. Sic verus sol Christus oriens in anima facit hominem lustrare per variorum statuum consideracionem, Eccle. 1[:5-6]: *Oritur sol et occidit, et* in *locum suum revertitur; ibique renascens*, *gyrat per meridiem, [et] flectitur ad aquilonem. Lustrans universa pergit in circuitu [spiritus]*. Sic homo vero sole illustrans modo ascendat ad ortum sue natiuitatis considerans quia anima de nichilo, corpus de limo et sic se humiliet. Modo descendit ad occasum mortis considerans quod post hanc uitam non poterit mereri, sed secundum merita recipiet, ut sic se prepararet. Modo girat ad meridiem gratie consideratis, splendorem visionis, ardorem dilectionis, ut sic illam desideret. Modo flectitur /f.108rb/ ad aquilonem iehenne considerans acerbitatem ignis et perpetuitatem acerbitatis et sic eam detinet, Gen. 13[:14]: *Leva oculos tuos*, in directum, *et vide a* quo, *in quo* *es, ad aquilonem*, etc.

¶ Item, tempora determinat, Gen. 1[:14]: *Fiant luminaria* et *firmamento cæli*, ut *dividant* *noctem* et *diem*, *et sint in signa et tempora*. Sol distinguit quatuor tempora in anno.

Vernum dum sol est in signis orientalibus: ariete, tauro, gemmis.

Estatem dum fuerit sub signis aquilonaribus: cancro, leone, virgine.

¶ Autumpnum dum est sub signis occidentalibus: libra, scorpione, sagittario.

Hieme dum est sub signis australibus: capricorno, aquario, piscibus.

¶ In hieme fructus concipiuntur. In verne nascitur et crescunt. In estate augentur. In autumpno colliguntur. Sic homo illustratus Christo sole. In adolescentia concipit bonum propediem. In iuuentute nolunt. In senectute nequeunt, Psal.[[2]](#endnote-2) [118:126]: *Tempus faciendi, Domine*, scilicet, modo, sed *dissipaverunt legem tuam*. Ideo post mortem nichil boni colligunt.

¶ Item tercius, sol vmbras variat per discertam conuersacionem, Jer. 6[:4]: *Væ nobis, quia declinavit dies; quia longiores factæ sunt umbræ vesperi!* Homo cum vero soli Christo subicitur perpendiculariter aut nullam aut modicam facit vmbram.
Quanto plus declinat ab eo longiorem facit vmbram, id est, culpam grandiorem.

¶ Quarto, gloriam Dei manifestat per rectam operandi intencionem, Eccli. 43[:5]: *Magnus Dominus [qui] fecit illum, et in sermonibus*, etc. Et bene dicit sermonibus pluraliter quia due sunt sermones Dei. Sermo preceptorum, de quo Matt. 19[:17, 21]: *Si vis ingredi ad vitam, serva mandata*. Et sermo consiliorum de quo ibidem sequitur, *Si vis perfectus esse, vade, vende*, etc. Si ergo Christus comparatur soli potest habere malis vel [Mala. 4:2]: V*obis timentibus nomen meum orietur sol iusticie*. Merito sermo eius comparatur radio solari.

¶ Nam radius solaris est caloris delatus operis directis aeris inflammatiuus. Sic sermo Dei inflammat affectiuum ad diligendum, Psal. [118:140]: *Ignitum eloquium tuum vehementer*. Dirigit aspectum ad proficiendum, Jer. 42[:3]: *Annuntiet nobis Deus viam per quam pergamus*. Psal. [142:8]: *Notam fac mihi viam* per quam *ambulem*.

¶ Item, illuminat intellectum ad credendum, Luc. 24[:45]: *Aperuit illis sensum ut intelligerent Scripturas*.

¶ Item, in sole ponitur nobilitas conditionis, et secundum hoc potest designare Christum ratione multiplicis virtutis huic inde corumdentis. Est enim sol inter sidera lucidior, calidior, vtilior.

De primo, sol dicitur quasi solus lucens quia secundum Dionisium, cetere stelle mutuant ab eo lumen suum, sic ceteri sancti a Christo, Eccli. 42[:16]: *Sol illuminans per omnia respexit*. Vere sol iste lumen attulit contra cecitatem quam diabolus intulit.

¶ Figura ad hoc de Naas Ammonite qui noluit fedus inire cum filiis Israel nisi erueret eos oculos dextros.

¶ Item secundo, sol est calidior, sic Christus attingens corda nostra facit eam calere, Jac. 1[:11]: *Exortus est sol cum ardore, et arefecit fœnum*. Hoc fecit Christus quando calefecit et vanificauit hominem in frigidatum vsque ad mortem per venenum peccati et arefecit fenum, id est, carnalitatem in homine.

¶ Tercio, sol est vtilior inter sidera nam sine eius beneficio non germinant terre nascencia. Sicut sine Christo bonum in anima non nascitur immo vepres et spine peccatorum, Psal. [103:20]: *Facta est nox*, scilicet, in anima, *in ipsa pertransibunt omnes bestie silve*. Bestia dicitur quasi vastia, id est, vita vastancia, sed sequitur [Psal. 103:22-23]: *Ortus est sol, et exibit homo ad opus suum*. Quia lucente Christo humilis erit, homo ad bene operandum.

¶ Item, legimus solem incaluisse ad populi saluacionem, 1 Reg. 11[:9]: *Cras cum incaluerit sol*. Erit vobis salus sic Christus fundendo sanguinem in cruce.

Secundo, legimus solem materialem stetisse ad diei prolongionem, Jos. 10[:13]. Per diem notatur tempus operandi, Joan. 9[:4]: *Me oportet operari opera ejus qui misit me, donec dies est: venit nox, quando nemo potest operari*. Sic Christus stetit /f. 108va/ in cruce vsque ad finem vite sicut figuratum est, 3 Reg. vltimo [22:35]: *Rex Israël stabat in curru suo contra Syros*, id est, contra demones, et mortuus est vespere: et *sanguis fluebat*, etc. Hic nota quod aliqui sicut in celo sed non in medio celi sed ibi non stant aliqui sunt in medio et stant primi istorum ducunt vitam celestem quo ad apparenciam sed non sunt in medio, id est, in veritate. Immo in aliquo angulo fulitatis sed veritas non querit angulos de quo, Luc. 23[:45]: *Obscuratus est sol, et scissum est velum templi* *medium*. Sol, id est prelatus qui deberet illuminare veritatis et inflammare externo sanctitatis obscuratus est vite prauitate et velum scissum est in duas partes et in apparencia et non existenciam a summo vsque ad deorsum quia tales reperiuntur inter superiores alii sunt in medio celi sed non stant quia dum nec sunt in magna prosperitate nec in magna aduersitate ordinatam vitam dicut idem agentes quod aliis ostendentes sed in magna prosperitate incipiunt erigi et in magna aduersitate ordinatam vitam ducunt idem agentes quod aliis ostendentes sed in magna prosperitate incipiunt erigi et in magna aduersitate frangi nec tantum turbari et sic non perseuerant, Amos 8[:9]: *Occidet sol in meridie*, quando scilicet talis a medidio virtutis cadit aliqui stant in medio celi nec occumbunt per spacium diei id est toto empore uite quali meritorie operari, Eccli. 27[:12]: *Homo sanctus in sapientia manet sicut sol: stultus* et *luna mutatur*. Sol semper est lucidus quamuis videatur nobis aliquando eclipsari sed luna eclipsatur.

¶ Item, sol est eque magnus sed luna maioratur et minoratur secundum quod plus uel minus soli apropinquat.

¶ Tercio, legimus solem reuersum ad regie fidei confirmacionem Eccli. 48[:26]: *In diebus* eius *retro rediit sol, et addidit regi vitam*.

1. cohercione ] *add*. ~~nam~~ F.128. [↑](#endnote-ref-1)
2. Psal. ] *add*. ~~ad~~ F.128. [↑](#endnote-ref-2)